РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 13

от заседание на комисия ”Управление на собствеността”
към Пленума на Висшия съдебен съвет, проведено на 24.04.2019 г.

Днес, 24.04.2019 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                ЗАМЕСТНИК-ПРЕДСЕДАТЕЛ:  Стефан Гроздев						                       ЧЛЕНОВЕ:  Олга Керелска
                                                                                       Пламена Цветанова
                                                                                       Огнян Дамянов
                                                                                       Боян Новански

ОТСЪСТВА: Евгени Диков.

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“, Красимира Василева - началник отдел „ЮСДКВСС”, дирекция „Правна“, инж. Стоянка Георгиева – главен експерт в отдел „Инвестиции и строителство“, инж. Надежда Стоянова - главен експерт в отдел „Инвестиции и строителство“, Лидия Кирилова – главен експерт в отдел „Управление на собствеността“ и Надежда Петрова  - старши експерт в отдел „Управление на собствеността“.

І. Инвестиционна дейност:

	1. ОТНОСНО: Справка за размера на утвърдените и усвоените средства по обекти по § 51-00 „Основен ремонт на ДМА“, заложени в Инвестиционната програма на Висш съдебен съвет за 2019 г., към 31.03.2019 г.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРИЕМА за сведение справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 31.03.2019 г.
1.2. ПРЕДОСТАВЯ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 31.03.2019 г., на Комисия „Бюджет и финанси“ към Пленума на ВСС.
	2. ОТНОСНО: Изпълнение на решение на Комисия „Бюджет и финанси“ към Пленума на ВСС по т. 38.1. на Протокол № 14/10.04.2019 г., касаещо представяне на оферта за СМР от „Хаси Груп“ ЕООД за апартамент, находящ се в гр. София, р-н Студентски, ж.к. „Дървеница“, блок 9, вх. Г, ет. 2, ап. 68.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА доклада, изготвен от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.
2.2. ВЪЗЛАГА на отдел „Инвестиции и строителство“ получената оферта за СМР от „ХАСИ ГРУП“ ЕООД, ведно с изготвена техническа спецификация да бъде изпратена чрез Главния секретар на ВСС на дирекция „Правна“, отдел „Обществени поръчки“, за предприемане на действия по сключване на договор за извършване на СМР на апартамент, находящ се в гр. София, район „Студентски“, ж.к. „Дървеница“, бл. 9, вх. Г, ет. 2, ап. 68.
2.3. Относно обобщаването на потребностите от доставка на обзавеждане, ВЪЗЛАГА на дирекция „Управление на собствеността на съдебната власт“ да изготви доклад с предложения след анализ на утвърдените лимити за обзавеждане на ведомствени апартаменти.
2.4. ПРЕДЛАГА на Главния секретар на ВСС да бъде сформирана работна група с участието на представители от дирекция „Управление на собствеността на съдебната власт“, дирекция „Правна“ /отдел „Обществени поръчки“, дирекция „Бюджет и финанси“ и дирекция „Човешки ресурси, административно и техническо обслужване и КИ“, със задача изготвяне на доклад с предложения относно потребностите от доставка на обзавеждане и актуализиране на лимитите за обзавеждане.

3. ОТНОСНО: Разглеждане на оферти, постъпили в изпълнение на решение на Комисия „Управление на собствеността“ към Пленума на ВСС, взето по протокол № 09/20.03.2019 г., т. 11.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА доклада, изготвен от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“ и инж. Димитър Шиклев - главен експерт в отдел „Инвестиции и строителство“, дирекция „Управление на собствеността на съдебната власт“.
3.2. ВЪЗЛАГА на дирекция „Управление на собствеността на съдебната власт“ да изготви доклад чрез Главния секретар на ВСС до дирекция „Правна“, отдел „Обществени поръчки“ с предложение за сключване на договор за съставяне на технически паспорт на съществуващ строеж след извършено обследване за установяване на техническите характеристики, свързани с изискванията по чл. 169, ал. 1 – 3 от ЗУТ и чл. 20-21 от Наредба № 5 от 2006 г. на МРРБ, с изпълнител „ЕВРОБИЛД“ ЕООД на стойност 9 500 /девет хиляди и петстотин/ лв. без ДДС и срок за изпълнение 30 календарни дни.
3.3. ВЪЗЛАГА на дирекция „Управление на собствеността на съдебната власт“ да изготви доклад чрез Главния секретар на ВСС до дирекция „Правна“, отдел „Обществени поръчки“ с предложение за сключване на договор за извършване на енергийна ефективност и сертифициране на съдебна сграда, находяща се в гр. Сливен, пл. „Хаджи Димитър“ № 2 с изпълнител „ЕВРОБИЛД“ ЕООД на стойност 2 450 /две хиляди четиристотин и петдесет/ лв. без ДДС и срок за изпълнение 30 календарни дни.

4. ОТНОСНО: Писмо рег. № ВСС-3618/21.03.2019 г. от директора на дирекция „Бюджет и финанси“ във връзка с писмо с вх. № ВСС-3618/20.03.2019 г. от Районен съд гр. Монтана.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. НЕОТЛОЖНО, НЕОБХОДИМО и целесъобразно е закупуването на гъсеничен стълбищен подемник Т09, за осигуряване на безпрепятствен достъп на хора с намалена подвижност и хора с увреждания в сградата на Районен съд гр. Монтана.
Стойността на разхода е определена в размер на 6 540,00 /шест хиляди петстотин и четиридесет/ лева с ДДС, съгласно най-ниското ценово предложение на „ВИКРА ЛИФТ“ ЕООД.
Средствата да са за сметка на § 52-00 „Придобиване на ДМА“.

Мотиви:
В сградата няма изградена външна и вътрешна достъпна архитектурна среда, поради което съдебните зали и зоните за административни услуги остават недостъпни за хора с увреждания и хора с намалена подвижност.
За осигуряване на достъпна архитектурна среда за цялото население, обществените институции, в частност и органите на съдебната власт са длъжни да осигурят свободен достъп до сградите и в сградите на хора с намалена подвижност, в т.ч. и на хора с увреждания. В тази връзка е необходимо да бъдат  предвидени мерки за привеждане на съществуващата сграда в съответствие с изискванията за достъпна среда по чл. 169, ал. 1, т. 4 от Закона за устройство на територията /ЗУТ/ и Наредба № 4 от 1 юли 2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания /Обн., ДВ, бр. 54 от 2009 г.; доп., бр. 54 от 2011 г./.
Във връзка с изпълнение изискванията на Наредба № 4 от 1 юли 2009 г., от Районен съд гр. Монтана е направено проучване на предлаганите в страната системи/техника за преодоляване на различни височини вследствие на разликата между нивата.

4.2. ИЗПРАЩА решението по т. 4 от настоящия протокол на Комисия „Бюджет и финанси“ към Пленума на ВСС, за корекция на бюджета на Районен съд гр. Монтана.

ІІ. Управление на собствеността

5. ОТНОСНО: Проект на решение за упълномощаване на представляващия Висшия съдебен съвет да подпише анекс за продължаване на сключения Договор № 55-06-010/21.11.2016 г. за наем на апартамент № 5, находящ се в гр. София, ул. „Княз Борис I” № 156.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРЕДЛАГА на Пленума на Висшия съдебен съвет да вземе следното решение:
1. УПЪЛНОМОЩАВА представляващия Висшия съдебен съвет да подпише анекс към Договор № 55-06-010/21.11.2016 г., сключен между Веселка Димитрова Василева и Висшия съдебен съвет за наем на недвижим имот, представляващ Апартамент № 5, находящ се в гр. София, район Възраждане, ул. „Княз Борис I” № 156, ет. 2, вх. А, състоящ се от две стаи, хол, кухня, входно и черно антре, баня-тоалетна, два килера, със застроена площ от 78 кв.м., за продължаване срока на договора с 6 /шест/ месеца, считано от 22.05.2019 г.
 Останалите клаузи по договор рег. № 55-06-010/21.11.2016 г. запазват действието си.
2. ВЪЗЛАГА на дирекция „Управление на собствеността на съдебната власт“ да представи за съгласуване анекс от компетентните дирекции и представяне за подписването му.

	5.2. ВНАСЯ предложението като редовна точка в редовното заседание на Пленума на Висшия съдебен съвет, насрочено за 09.05.2019 г.

6. ОТНОСНО: Проект на решение за предприемане на действия по отписване от баланса на ВСС на недвижим имот, находящ се в област Благоевград, община Благоевград, гр. Благоевград, ул. „Христо Татарчев“ № 28.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА доклада на Иванка Христова – началник на отдел „Управление на собствеността“, дирекция „Управление на собствеността на съдебната власт“.

6.2. ПРЕДЛАГА на Пленума на Висшия съдебен съвет да вземе следното решение:

1. ВЪЗЛАГА на дирекция „Бюджет и финанси“, на основание чл. 389 от Закона за съдебната власт, да предприеме съответните действия по отписване от баланса на ВСС на недвижим имот, находящ се в област Благоевград, община Благоевград, гр. Благоевград, ул. „Христо Татарчев“ № 28, ведно с парокотелно съоръжение, находящо се в сграда № 3 в поземлен имот с идентификатор 04279.613.349.
2. ВЪЗЛАГА на дирекция „Управление на собствеността на съдебната власт“ да закрие досието на недвижим имот, находящ се в област Благоевград, община Благоевград, гр. Благоевград, ул. „Христо Татарчев“ № 28 и да архивира данните за него в имотния регистър.

	6.3. ВНАСЯ предложението като редовна точка в редовното заседание на Пленума на Висшия съдебен съвет, насрочено за 09.05.2019 г.

7. ОТНОСНО: Проект на решение за предприемане на действия по завеждане в баланса на ВСС на недвижим имот, находящ се в гр. Стара Загора, бул. „Митрополит Методий Кусев“ № 33, кв. „Възраждане“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1. ПРИЕМА доклада на Иванка Христова – началник на отдел „Управление на собствеността“, дирекция „Управление на собствеността на съдебната власт“.

7.2. ПРЕДЛАГА на Пленума на Висшия съдебен съвет да вземе следното решение:

1. ВЪЗЛАГА на дирекция „Бюджет и финанси“, на основание чл. 12, ал. 2 от Правилника за прилагане на Закона за държавната собственост, да предприеме съответните действия по завеждане в баланса на ВСС на недвижим имот, находящ се в област Стара Загора, община Стара Загора, гр. Стара Загора, бул. „Митрополит Методий Кусев“ № 33, кв. „Възраждане“ с идентификатор 68850.503.394.
2. ВЪЗЛАГА на дирекция „Управление на собствеността на съдебната власт“ да създаде досие на недвижим имот, находящ се в област Стара Загора, община Стара Загора, гр. Стара Загора, бул. „Митрополит Методий Кусев“ № 33, кв. „Възраждане“ и да въведе данните за него в имотния регистър.

	7.3. ВНАСЯ предложението като редовна точка в редовното заседание на Пленума на Висшия съдебен съвет, насрочено за 09.05.2019 г.

8. ОТНОСНО: Писмо от областния управител на област Ямбол с вх. № ВСС-13430/18/16.04.2019 г. с изразено съгласие от негова страна за започване на процедура за предоставяне на имот в гр. Ямбол, ул. „Бяло море“ № 1 в управление на ВСС, за нуждите на Окръжна прокуратура гр. Ямбол.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1. ПРИЕМА доклада на Лидия Кирилова – главен експерт в отдел „Управление на собствеността“, дирекция „Управление на собствеността на съдебната власт“.
8.2. ПРЕДЛАГА на Пленума на Висшия съдебен съвет да вземе следното решение:
1. УПЪЛНОМОЩАВА представляващия Висшия съдебен съвет /ВСС/ да отправи искане до Областния управител на област Ямбол за предоставяне по реда на чл. 15, ал. 1 и ал. 2, изр. второ от ЗДС, във връзка с чл. 6, ал. 3 от ППЗДС безвъзмездно право на управление на Пленума на ВСС, за нуждите на Окръжна прокуратура гр. Ямбол, върху недвижим имот – частна държавна собственост, представляващ самостоятелен обект в сграда с идентификатор 87374.537.155.1.2, находящ се в гр. Ямбол, ул. „Бяло море“ № 1, подробно описан в Акт за частна държавна собственост № 3668/09.08.2017 г.
2. УПЪЛНОМОЩАВА представляващия Висшия съдебен съвет /ВСС/ да подпише договор с областния управител на област Ямбол за предоставяне по реда на чл. 15, ал. 1 и ал. 2, изр. второ от ЗДС, във връзка с чл. 6, ал. 3 от ППЗДС безвъзмездно право на управление на Пленума на ВСС, за нуждите на Окръжна прокуратура гр. Ямбол, върху недвижим имот – частна държавна собственост, представляващ самостоятелен обект в сграда с идентификатор 87374.537.155.1.2, находящ се в гр. Ямбол, ул. „Бяло море“ № 1, подробно описан в Акт за частна държавна собственост № 3668/09.08.2017 г.
	8.3. ВНАСЯ предложението като редовна точка в редовното заседание на Пленума на Висшия съдебен съвет, насрочено за 09.05.2019 г.

III. Разни.

9. ОТНОСНО: Доклад с рег. № ВСС-4679/18/17.04.2019 г. от Николай Найденов – директор на дирекция „Правна“ в администрацията на Висш съдебен съвет.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

9.1. ПРИЕМА за сведение доклад с рег. № ВСС-4679/18/17.04.2019 г. от Николай Найденов – директор на дирекция „Правна“ в администрацията на Висш съдебен съвет.

10. ОТНОСНО: Писмо рег.№ ВСС-5191/22.04.2019 г. от председателя на Върховен административен съд г-н Георги Чолаков с предложение за отправяне на искане до Министерски съвет за безвъзмездно предоставяне за управление на имот – публична държавна собственост, на Висшия съдебен съвет, за нуждите на Административен съд – София област

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

10.1. Предлага на Пленума на Висшия съдебен съвет да приеме следното решение:
1. УПЪЛНОМОЩАВА представляващия Висшия съдебен съвет, на основание чл. 15, ал. 4 във вр. с чл. 17, ал. 1 от Закона за държавната собственост и чл. 8, във вр. с чл. 9, ал. 3 от Правилника за прилагане на Закона за държавната собственост, да отправи искане до Комисията за разпределяне и използване на административните сгради към МС  за безвъзмездно предоставяне за управление на имот – публична държавна собственост, находящ се в гр. София, бул. „Александър Стамболийски“ № 39, на Висшия съдебен съвет за нуждите на Административен съд – София област.
10.2. ВНАСЯ предложението като редовна точка в следващото редовно заседание на Пленума на Висшия съдебен съвет, насрочено за 09.05.2019 г.

11. ОТНОСНО: Определяне на и.д.председател на Комисия „Управление на собствеността” към Пленума на ВСС за периода 30.04.2019 г. - 03.05.2019 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ОПРЕДЕЛЯ  г-н Боян Новански - член на Комисия „Управление на собствеността” и на Висшия съдебен съвет за и.д. председател на Комисия „Управление на собствеността” за периода 30 април – 03 май 2019 г.
11.2. ИЗПРАЩА решението по т. 11 от настоящия протокол на Главния секретар на ВСС, за сведение.

/11,05 часа – закриване на заседанието/

                               ЗАМЕСТНИК-ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/ СТЕФАН ГРОЗДЕВ